यह एक ऐसा मंच है जहां आप उन कर्मचारियों व अधिकारियों की हजारों लोगों के सामने पोल खोल कर रख देते हो जो अपनी कर्तव्यनिष्ठा तक नहीं समझते और गरीबों का मज़ाक उडाते हैं। यह उन लोगों को शर्म दिलाने के लिए काफी है जो खुद तो पानी के कनेक्शन लेकर पानी की लूट करते हैं लेकिन दूसरे को अपनी जमीन से पानी का कनेक्शन तक नहीं लेने देते, ऐसे लोग यह नहीं देखते की कोई असहाय महिला अपने परिवार के लिए इस नल के कनेक्शन को लेने के लिए कब से जूझ रही है जबकि ऐसे लोगों का खुद का कनेक्शन भी तो औरों की जमीन से होकर आया है।